**Ahojte:**

**1. Napíšte si do zošita poznámky – len to čo je vyznačené**

 **červenou farbou**

**2. Stretli ste sa už niekedy s kriminalitou nejakého**

 **mladého človeka, napíšte čo urobil a čo si myslíte, že**

 **prečo to urobil? Pomôže vám text tohto učiva.**

**3. Potom všetko odfoť a pošli do 10. 6. 2020 na mail:**

**strbava.gabriela@gmail.com**

**Kriminalita mládeže**

**Mládež je čoraz častejšie agresívnejšia a ich kriminálna činnosť je čoraz častejšia odhalená.**

**Toto všetko má veľa príčin a tie sú pomerne ťažko odstrániteľné. I tie najvyspelejšie a najbohatšie spoločnosti zápasia s kriminalitou.**

Každá spoločnosť má svoje normy a má predpísané spôsoby správania sa, táto skupina ľudí ich však prekračuje.

**Najčastejšie príčiny kriminality a delikvencie**

Môžeme konštatovať, že pre delikventného mladého človeka vo veku

10-18 rokov je charakteristické:

**Rodinné zázemie** – pochádza z neúplnej rodiny, s veľkým počtom súrodencov, s nedostatkom finančných prostriedkov, výskytom trestanosti, s nedostatkom rodičovskej lásky a častejším používaním telesných trestov rodičmi.

**Školské prostredie** – jeho pobyt v škole má problémový charakter (prejavuje sa častejším odmietaním zo strany spolužiakov, šikanovaním), nežiaduco sa správa v škole (z jeho strany sa vyskytujú konflikty s učiteľmi, agresivita, záškoláctvo, nezáujem o učenie, strach

z trestov za známky) a často sa u neho prejavuje nedostatočný prospech (zlé známky z hlavných predmetov i zlý celkový priemer známok, prepadávanie v jednotlivých ročníkoch).

**Životná spokojnosť** – prežíva nespokojnosť so svojím životom, má vysokú potrebu zmeny, vlastného správania, má väčší počet krivdy, že mu niekto v živote ublížil, častejšie sa stáva obeťou sexuálneho obťažovania a má menšiu schopnosť odpustiť človeku, ktorý mu ublížil.

**Hodnotová orientácia** – dominujú u neho rodinné hodnoty a úsilie nedostať sa do väzenia, viac sa zameriava na materiálne hodnoty v živote (mať auto, byt, peniaze, chatu, atď.), čo môže vysvetľovať častú majetkovú trestnú činnosť delikventnej mládeže.

**Výber vzorov a ideálov** sa vyznačuje napodobňovaním najmä rodičovských vzorov, ktoré sú nežiaduce a prežívaním väčšej sympatie k záporným vzorom, z čoho plynie nebezpečenstvo ovplyvnenia nežiaducimi modelmi správania.

**Náplň resp. trávenie voľného času** – voľný čas prežíva väčšinou pasívne alebo nežiaduco, v televízii a kine obľubuje programy s násilnou tematikou, má väčší sklon imitovať filmové vzory, viac akceptuje násilie (nerozlišuje dobro od zla, ponuku násilia v TV pokladá za „normálnu“, stotožňuje sa s ňou) zobrazované v médiách a má väčší sklon

napodobňovať násilné scény v médiách aj v bežnom živote.

* **Výkonová motivácia** – vyznačuje sa zníženou výkonovou motiváciou s viacerými negatívnymi znakmi., pri výkone prevláda očakávanie neúspechu, prevláda neprimeraná reakcia na úspech.

**Postoje k asociálnym a antisociálnym činom** – prejavuje tolerantnejšie postoje voči závažnejším činom (vražde, znásilneniu), má častejšiu skúsenosť s asociálnymi činmi vo svojom živote a okolí a bol častejšie konfrontovaný s trestnou činnosťou. Viac akceptuje niektoré druhy asociálneho správania (alkoholizmus, užívanie drog, telesné trestanie detí alebo zvierat).

**Postoje k drogám** – má väčšie skúsenosti s fajčením, používaním alkoholu aj nealkoholových drog, začína užívať drogy vo veľmi nízkom veku, spektrum užívaných drog má oveľa širšie, má menšiu skúsenosť s informáciami o prevencii závislosti na drogách a škodlivosti.

**Prevencia**

**Najlepšou prevenciou je vzdelávanie** a vždy, keď dôjde v spoločnosti k devalvovaniu vzdelania stúpa kriminalita. „Samotné učenie pestuje vôľu, rozhľad, svedomie a jednoducho ľudia, ktorí majú nízky duševný rozhľad, ľahšie sa nechajú ovládať agresívnejšími jedincami.

Mali by sme sa hlavne **zamýšľať nad trávením voľného času našich detí**. Je to činiteľ, ktorý dokáže negatívne javy ako kriminalita potlačovať.